Klokken 02.17 natten til lørdag fandt personalet på en natklub i Hobro flere ulovlige ting i en ung mands bæltetaske. Det skriver Nordjyllands Politi i døgnrapporten. Den unge mand skulle i byen på et natklub i Adelgade i Hobro, og her havde han medbragt en bæltetaske, der indeholdt ikke bare en, men flere ulovlige genstande. Det var personalet, der fandt bæltetasken og opdagede, at den indeholdt en foldekniv, peberspray, knojern og en større klump hash. Ejeren af tasken var stadig på stedet, så en beredskabspatrulje rykkede ud til stedet. Manden blev anholdt og sigtet for at overtræde våbenlovgivningen og lovgivningen om euforiserende stoffer.

Opsummering:
En ung mand havde medbragt en bæltetaske på sin bytur i Hobro, som indeholdt mange ulovlige genstande.